  Майя Бывальцева Арнянуналэ, 3-тӥ южтолэзе, Удмуртиын выльысь кезьытскоз. Со сярысь улосвыл Гидрометцентрлэн «ВКонтакте» вотэсысь бамаз ивортэмын. Нош кӧснуналэ, 2-тӥ южтолэзе, элькунын шуныт луоз на – нуназе -1…-3 градус. Циклон вуэмен валче нунал ӵоже лымыялоз. Арнянуналэ циклон элькунысь кошкоз, солэн мышказ кезьыт кариськоз. Чакланъёсъя арнянуалэ потон уе -8…-13, нуназе 3-тӥ южтолэзе -6…-11 градус луоз Удмуртиысь Гидрометцентрлэн пресс-службаезКезьыт куазь вордӥськонэ но возиськоз; 4-тӥ южтолэзе потон уе температура -11…-16 градусозь лэзькоз, куд-ог интыосын -20 градусозь. Нуназе -5…10 градус луоз. Собере шуныт куазь лыктоз.  Тегъёс: Гидрометцентр Удмуртия куазь  